CELEX: 32018D1109(02)
Language: hu
Date: 2018-11-05 00:00:00
Title: A Bizottság határozata (2018. november 5.) a REFIT-platform érdekképviseleti csoport egy tagjának helyettesítéséről

9.11.2018   
               
               
                  HU
               
               
                  Az Európai Unió Hivatalos Lapja
               
               
                  C 403/8
               
            
         A BIZOTTSÁG HATÁROZATA
         (2018. november 5.)
         a REFIT-platform érdekképviseleti csoport egy tagjának helyettesítéséről
         (2018/C 403/05)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a REFIT-platform létrehozásáról szóló, 2015. május 19-i C(2015) 3261 final bizottsági határozatra és különösen annak 4. cikkére,
         mivel:
         
                     (1)
                  
                  
                     A REFIT-platformot (a továbbiakban: a platform) létrehozó C(2015) 3261 final bizottsági határozat 4. cikke előírja, hogy a platform egy „kormányzati csoportból” és egy „érdekképviseleti csoportból” áll, továbbá hogy az érdekképviseleti csoport legfeljebb 20 szakértő tagból áll majd, akik közül ketten az Európai Gazdasági és Szociális Bizottságot és a Régiók Bizottságát, a többiek pedig a vállalkozásokat – köztük a kkv-kat –, valamint az uniós jogszabályok alkalmazásában közvetlen tapasztalattal rendelkező szociális partnereket és civil társadalmi szervezeteket képviselik. Az érdekképviseleti csoport szakértőit személyes minőségükben vagy az érdekelt felek egy csoportja közös érdekének képviseletére nevezik ki.
                  
               
                     (2)
                  
                  
                     A határozat 4. cikkének (4) bekezdése értelmében az érdekképviseleti csoport tagjait a Bizottság első alelnökének javaslata alapján a Bizottság nevezi ki a pályázaton induló és az uniós jogszabályok alkalmazásában közvetlen tapasztalattal rendelkező pályázók közül. A kinevezések során a lehetséges mértékben törekedni kell a különböző uniós ágazatok, érdekek és régiók, illetve a nemek közötti egyensúlyra. A határozat 4. cikkének (5) bekezdése értelmében a tagok kinevezése 2019. október 31-ig szól. A határozat 4. cikkének (6) bekezdése értelmében a tisztségükről lemondó tagok hivatali idejük fennmaradó részére helyettesíthetők.
                  
               
                     (3)
                  
                  
                     A REFIT-platform érdekképviseleti csoportját alkotó tagok kinevezéséről szóló, 2015. december 16-i C(2015) 9063 final bizottsági határozat (1) előírja, hogy amennyiben a platform fennállása alatt az érdekképviseleti csoport valamely tagjának tagsága megszűnik, úgy az első alelnök e tag utódját az érdekképviseleti csoport tagjainak kiválasztására irányuló pályázati felhíváson induló jelöltek eredeti listájáról kinevezheti.
                  
               
                     (4)
                  
                  
                     Michael Van Straalen 2018. május 28-i hatállyal lemondott érdekképviseleti csoportban betöltött tagságáról.
                  
               
                     (5)
                  
                  
                     Dr. Frantisek Doktor szerepel az érdekképviseleti csoport tagjainak kiválasztására irányuló pályázati felhíváson induló jelöltek eredeti listáján,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A Bizottság 2019. október 31-ig a REFIT-platform érdekképviseleti csoportjának tagjává nevezi ki Dr. Frantisek Doktort, Michael Van Straalen utódjaként.
         
         
            Kelt Brüsszelben, 2018. november 5-én.
            
               
                  a Bizottság részéről
               
               Frans TIMMERMANS
               
                  alelnök
               
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            MELLÉKLET
            
                        Név
                     
                     
                        Állampolgárság
                     
                     
                        Adott szakpolitikai terület érdekelt feleinek közös érdekképviselője
                     
                     
                        Jelenlegi munkáltató
                     
                  
                        Dr Frantisek Doktor
                     
                     
                        Szlovák
                     
                     
                        IGEN
                     
                     
                        ViaEuropa Competence Centre s.r.o